text: Kun få trafikdræbte i juli
  24 august 2015 kl. 07.32
  Nye tal fra Vejdirektoratet viser, at juli måned i år har været rekordår for trafikdræbte. Heldigvis på den gode måde, da kun 9 personer blev dræbt i trafikken i juli i år mod 21 trafikdræbte i juli sidste år.
  Ferietrafikken har kun krævet få dødsofre i juli i år. Sidste år i samme periode blev 21 mennesker dræbt i trafikken, mens der i år kun er 9 trafikdræbte i juli måned. Det skriver Vejdirektoratet mandag i en pressemeddelelse.
  Lidt flere mennesker kom til skade i juli i år end sidste år, men færre kom altså så alvorligt til skade, at det kostede dem livet.
  TV SYD har forsøgt at få oplyst antallet af trafikdræbte i Syd- og Sønderjylland, men de tal kan Vejdirektoratet ikke frigive på dette tidspunkt.
  Vejdirektoratets opgørelse: Trafikdræbte i juli 2015
  